આમ ને આમ સમય પસાર થતો ગયો. એક દિવસ પ્રભાત પણ પોતાનો અભ્યાસ પૂરો કરી ભારત પાછો આવી ગયો. એ નિશાને મળ્યો. નિશામાં આવેલી ગંભીરતા અને ઉદાસી જોઇને એનું દિલ ચીરાઈ ગયું. એણે નિશાને એની ઉદાસીનું કારણ પૂછ્યું અને લગ્નનો પ્રસ્તાવ મુક્યો. નિશાએ બનેલી ઘટનાઓથી પ્રભાતને માહિતગાર કર્યો. અને લગ્નનો પ્રસ્તાવ ન સ્વીકારી શકવાની પોતાની મજબૂરી કહી પણ પ્રભાત નિશાની એક વાત ન માન્યો ત્યારે નિશાએ વિચારવા માટે સમય માગ્યો. પોતાની માતાની સંમતિની પણ જરૂર પડશે એમ કહી વાત ટાળી દીધી.